|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 10.06.2025 | nr 20 | |
|  |  |

Määrus kehtestatakse perioodi 2021−2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2alusel.

Sotsiaalkaitseministri 21. detsembri 2023. a määruses nr 74 „Sotsiaalteenuste kättesaadavuse ja kvaliteedi parandamine kohalikul tasandil” tehakse järgmised muudatused:

1. paragrahvi 4 täiendatakse lõikega 11 järgmises sõnastuses:

„(11) Valga, Võru või Põlva maakonnas (edaspidi *Kagu-Eesti*) korraldatava taotlusvooru korral toetatakse lõikes 1 nimetatud tegevusi, mis on suunatud üksnes Kagu-Eesti elanikele või hoolduskoormusega isikutele, kelle hooldusvajadusega lähedane elab Kagu-Eestis.“;

1. paragrahvi 5 lõiget 1 täiendatakse punktiga 11 järgmises sõnastuses:

„11) Kagu-Eesti taotlusvooru korral punktis 1 sätestatud piirmäära ei kohaldata;“;

1. paragrahvi 5 lõike 1 punkti 3 täiendatakse pärast tekstiosa „10%“ tekstiosaga „, Kagu-Eesti taotlusvoorus kuni 20%“;
2. paragrahvi 5 lõiget 1 täiendatakse punktidega 5 ja 6 järgmises sõnastuses:

„5) Kagu-Eesti taotlusvoorus projekti sihtrühmale teenuse osutamiseks mootorsõiduki rentimise või liisimise kulu, kui rentija või liisija on kohalik omavalitsus või selle ametiasutus või hallatav asutus;

6) punktis 5 nimetatud renditud või liisitud mootorsõiduki remondi ja tarvikute kulu, mootorsõiduki registreerimise, mootorsõidukimaksu ja kindlustuskulu.“;

1. paragrahvi 5 lõike 2 punkt 2 sõnastatakse järgmiselt:

„2) mootorsõiduki või kinnisasja ostmine;”;

1. paragrahvi 5 lõike 2 punkt 3 sõnastatakse järgmiselt:

„3) mootorsõiduki remont ja tarvikud, välja arvatud lõike 1 punktis 6 nimetatud juhul;”;

1. paragrahvi 6 täiendatakse lõikega 11 järgmises sõnastuses:

„(11) Kagu-Eesti taotlusvooru projekti abikõlblikkuse periood peab jääma vahemikku 2025. aasta 1. jaanuar – 2028. aasta 31. detsember.“;

1. paragrahvi 7 lõiget 2 täiendatakse pärast tekstiosa „500 000 eurot“ tekstiosaga „, Kagu-Eesti taotlusvoorus 600 000 eurot“;
2. paragrahvi 7 täiendatakse lõikega 31 järgmises sõnastuses:

„(31) Kagu-Eestis korraldatava taotlusvooru korral on toetuse maksimaalne osakaal 90% projekti abikõlblikest kuludest, millest 70% on Euroopa Sotsiaalfond+ vahendid ja 20% riiklik kaasfinantseering. Toetusele lisandub omafinantseering 10%.”;

1. paragrahvi 11 lõige 1 sõnastatakse järgmiselt:

„(1) Taotlusvooru eelarve, ajakava ja piirkonna kinnitab rakendusasutus, kes edastab sellekohase teabe rakendusüksusele.”;

1. paragrahvi 15 täiendatakse lõikega 7 järgmises sõnastuses:

„(7) Kagu-Eesti taotlusvoorus lõike 6 punkte 1–3 ei kohaldata.”;

1. paragrahvi 21 lõike 2 punkt 3 sõnastatakse järgmiselt:

„3) lähtuma toodete ja teenuste hankimisel keskkonnahoidlike riigihangete kriteeriumidest sealhulgas keskkonnaministri 16. veebruari 2023. a määrusest nr 6 „Hankelepingu esemeks oleva maanteesõiduki kohta riigihanke alusdokumentides kehtestatavad keskkonnahoidlikud kriteeriumid ja tingimused“;“.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler